Türgi on hakanud põgenikke Kreeka piirilt tagasi tagasi tooma kirjutas laupäeval New York Times, mille andmeil on piiril viibinud inimesi sel nädalal bussidega tagasi Istanbuli toimetatud.

New York Times viitab oma artiklis anonüümsetele allikatele.

Kreeka ja Türgi ei ole asja kinnitanud, kuid Kreeka andmeil langes piiri ületada püüdvate inimeste hulk reedel tuhandetest sadadeni.

Türgi avas põgenikele oma piirid Euroopa Liidu alale veebruari lõpus.

Türgi president Recep Tayyip Erdogan ütles kolmapäeval taas, et tema riik hoiab piirid avatuna seni, kuni EL soostub Ankara nõudmistega. Muu hulgas soovis ta EL-i toetust Türgi tegevusele Süüria Idlibi provintsis.

Türgi välisministeerium teatas varem sel nädalal, et Ankara loodab eurooplastelt uut põgenikelepet, mis sisaldaks viisalihtsustust türklastele.